ഇനി തുര്ക്മെനിസ്ഥാനും കിര്ഗിസ്ഥാനും കൂടി ബാക്കിയുണ്ട്: ഷാഹിദ കമാലിന് നേരെ പരിഹാസം കൊച്ചി: ഡോക്ടറേറ്റ് വിവാദത്തില് പുതിയ വാദവുമായി എത്തിയ വനിത കമ്മിഷന് അംഗം ഷാഹിദ കമാലിനു നേരെ പരിഹാസം. ഖസാക്കിസ്ഥാന് ആസ്ഥാനമായുള്ള ഓപ്പണ് യൂണിവേഴ്സിറ്റി ഒഫ് കോംപ്ളിമെന്ററി മെഡിസിനില് നിന്നാണ് ഡോക്ടേറ്റ് ലഭിച്ചത് എന്നാണ് ലോകായുക്തയ്ക്ക് നല്കിയിരിക്കുന്ന രേഖയില് ഇപ്പോള് ഷാഹിദ പറയുന്നത്. പല പ്രമുഖര്ക്കും പ്രസ്തുത സര്വകലാശാലയില് നിന്ന് ഡോക്ടറേറ്റ് ലഭിക്കുന്നുണ്ടെന്നും, അത്തരമൊരു ഡോക്ടേറ്റ് സ്വീകരിക്കുന്നതിലോ, പേരിനൊപ്പം ചേര്ക്കുന്നതിലോ തെറ്റില്ലെന്നും ഷാഹിദ പറയുന്നു. ഇതിനെ പരിഹസിച്ച് രംഗത്ത് എത്തിയിരിക്കുകയാണ് രാഷ്ട്രീയ നിരീക്ഷകന് ശ്രീജിത്ത് പണിക്കര്. ആദ്യത്തെ ഡോക്ടറേറ്റ് വിയറ്റ്നാമില് നിന്ന്. അതിനുശേഷം അസര്ബൈജാനില് നിന്ന്. പിന്നെ ഉസ്ബെക്കിസ്ഥാനില് നിന്ന്. അതുകഴിഞ്ഞ് താജിക്കിസ്ഥാനില് നിന്ന്. അവസാനം കസാഖ്സ്ഥാനില് നിന്ന്. ഇനി തുര്ക്മെനിസ്ഥാനും കിര്ഗിസ്ഥാനും കൂടി ബാക്കിയുണ്ട്. അതിനാണ് ഇവന്മാരെന്നെ കളിയാക്കുന്നത്. എന്നും കിലുക്കത്തിലെ ഹിറ്റ് ഡയലോഗായ വട്ടാണല്ലേ? എന്ന ചോദ്യവും ശ്രീജിത്ത് ചോദിക്കുന്നു. വിയറ്റ്നാമില് നിന്നുള്ള ഓപ്പണ് യൂണിവേഴ്സിറ്റിയില് നിന്നാണ് തനിക്ക് ഡോക്ടറേറ്റ് ലഭിച്ചെന്നാണ് ഷാഹിദ കമാല് നേരത്തെ പറഞ്ഞിരുന്നത്. സ്ത്രീ ശാക്തീകരണത്തിന്റെ പേരിലാണ് ഡോക്ടറേറ്റ് ലഭിച്ചതെന്ന് സോഷ്യല് മീഡിയയിലും ഷാഹിദ കമാല് മുന്പ് വ്യക്തമാക്കിയിരുന്നു. Tags dr shahida kamal sreejith panikar shortlink